মহারাষ্ট্রে ভয়াবহ ট্রেন দুর্ঘটনা!

মহারাষ্ট্র: শুক্রবার ভোররাতে মহারাষ্ট্রের জলগাঁও জেলার বোডবাড় রেলস্টেশন (Railway Station) এলাকায় ঘটে চাঞ্চল্যকর দুর্ঘটনা। আচমকা একটি সবজিবোঝাই ট্রাক (Truck) পুরনো রেল ক্রসিং (Railway Crossing) ভেঙে রেললাইনে (Rail Track) উঠে পড়ে। সেই সময় দ্রুতগতিতে আসছিল মুম্বই-অমরাবতী এক্সপ্রেস (Mumbai-Amravati Express), ট্রেনটি প্রচণ্ড জোরে ট্রাকটিকে ধাক্কা মারে এবং প্রায় 500 মিটার দূর পর্যন্ত টেনে নিয়ে যায়। তবে সৌভাগ্যবশত ট্রেনের গতি কম থাকায় বড়সড় ক্ষয়ক্ষতি হয়নি এবং কোনও যাত্রী আহত হননি। কিন্তু এই ঘটনায় ব্যাপক চাঞ্চল্য ছড়িয়ে পড়ে, যানজট সৃষ্টি হয় স্থানীয় এলাকায়।

পুলিশ সূত্রে জানা গেছে, শুক্রবার ভোর 4টা নাগাদ মুম্বই-অমরাবতী এক্সপ্রেস (Mumbai-Amravati Express) বোডবাড় রেলস্টেশনের (Railway Station) দিকে আসছিল। সেই সময়ই নিয়ন্ত্রণ হারিয়ে একটি ট্রাক পুরনো রেল ক্রসিং ভেঙে ঢুকে পড়ে লাইনের উপর। মুহূর্তের মধ্যে ট্রেন টি এসে ট্রাকটিকে ধাক্কা মারে এবং কয়েকশো মিটার টেনে নিয়ে যায়। ট্রেনের ধাক্কায় ট্রাকটি দুমড়ে-মুচড়ে যায়, চারদিকে ছড়িয়ে পড়ে সবজি। ট্রেনের গতি বেশি থাকলে ভয়াবহ দুর্ঘটনা ঘটতে পারত, এমনটাই মনে করছেন প্রত্যক্ষদর্শীরা।

আরও পড়ূন: তৃণমূল ছাত্র পরিষদের কর্মীকে কুপিয়ে হত্যা

এই ঘটনার পরপরই ট্রাক চালক ঘটনাস্থল থেকে পালিয়ে যায়। পুলিশ ও রেল প্রশাসন যৌথভাবে তদন্ত শুরু করেছে। সিসিটিভি ফুটেজ (CCTV Footage) খতিয়ে দেখে ট্রাকের মালিক ও চালকের সন্ধান চালানো হচ্ছে। কীভাবে ট্রাক টি রেল ক্রসিং ভেঙে ঢুকে পড়ল, সেটাও বিশদে খতিয়ে দেখা হচ্ছে। পুলিশের অনুমান, চালক হয়তো ঘুমিয়ে পড়েছিল অথবা নিয়ন্ত্রণ হারিয়ে ট্রাকটি রেললাইনে উঠে যায়।

স্থানীয় বাসিন্দারা দীর্ঘদিন ধরেই অভিযোগ করে আসছেন যে বোডবাড় রেল ক্রসিং একেবারেই অনিরাপদ অবস্থায় রয়েছে। বেশ কয়েকবার ছোটখাটো দুর্ঘটনা ঘটলেও প্রশাসন কোনও ব্যবস্থা নেয়নি। স্থানীয়দের দাবি, দ্রুত রেলক্রসিং এর নিরাপত্তা ব্যবস্থা বাড়ানো হোক এবং এমন ঘটনার পুনরাবৃত্তি যেন না হয়।

রেল প্রশাসন ইতিমধ্যেই তদন্ত শুরু করেছে এবং ট্রেন চালক ও অন্যান্য কর্মীদের সঙ্গে কথা বলা হচ্ছে। কী কারণে এই দুর্ঘটনা ঘটল, তা জানতে সব দিক খতিয়ে দেখা হচ্ছে। দ্রুত তদন্ত শেষ করে প্রয়োজনীয় ব্যবস্থা নেওয়া হবে বলে জানানো হয়েছে।

দেখুন আরও খবর: